3 ผู้ถือหุ้นใหญ่ CPT ตัดขายหุ้นทิ้งกว่า 5% ต่ำกว่าราคา IPO
"สมศักดิ์-กันยา หลิมประเสริฐ" ตัดขายหุ้น CPT จำนวน 2.79% ฟาก "ธัญวรัตม์ ปีปทุม" ลดพอร์ต CPT เหลือถือ 8%
8 พ.ค. 2561

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 2 พ.ค.ที่ผ่านมา นายสมศักดิ์ หลิมประเสริฐ และนางกันยา หลิมประเสริฐ จำหน่ายหลักทรัพย์บริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT จำนวน 2.79% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการจำหน่ายคิดเป็น  22.26% ของสิทธิออกเสียงทั้งหมดของกิจการcpt
นอกจากนี้ในวันเดียวกันนางสาวธัญวรัตม์ ปีปทุม จำหน่ายหลักทรัพย์ CPT จำนวน 2.49% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการจำหน่ายคิดเป็น 8.01% ของสิทธิออกเสียงทั้งหมดของกิจการ
ทั้งนี้สัดส่วนของการจำหน่ายหุ้นในครั้งนี้ของ 3 ผู้ถือหุ้นใหญ่คิดเป็นสัดส่วนราว 5.28% จากหุ้นจดทะเบียนทั้งหมดที่ชำระแล้ว
สำหรับโครงสร้างผู้ถือหุ้นอันดับที่ 1-5 ของบริษัทก่อนทำรายการมีดังนี้
(ภาพรวมข้อมูลผู้ถือหุ้น ณ วันที่ 06/03/2561)  
อนึ่งราคาหุ้น CPT ปิดตลาด ณ วันที่ทำรายการขายหุ้น (2 พ.ค.61) อยู่ที่ระดับ 2.16 บาท สูงสุดที่ระดับ 2.22 บาท ต่ำสุดที่ระดับ 2.08 บาท จากราคา IPO อยู่ที่ 2.30 บาท